Masahiko Harada

Masahiko Harada () er ein  japansk, tidlegare skihoppar frå Kamikawa på Hokkaido. Han vann to VM-gull, fyrst i Falun 1993 i normalbakken og sist i Trondheim 1997 i storbakken. Under vinter-OL 1998 i Nagano sikra han OL-gull for Japan i laghopping. Mellom 1993 og 1999 vann Harada ni medaljar i ulike ski-VM og vinter-OL; fem av medaljane var individuelle prestasjonar, dei fire andre vann han i lag med hoppkameratar frå Japan. Han deltok i alle vinterolympiadane frå 1992 og 2006.

Karriere
Harada vart nummer fire i den tysk-austerrikske hoppveka 1992/93, noko som skulle verte hans beste plassering i hoppveka. Under verdsmeisterskapen 1993 i Falun overraska han stort, etter å ha vorte nummer fire i storbakken gjekk han heilt til topps i normalbakken.

Harada vert mellom anna hugsa for kollapsen i avslutninga av laghopptevlinga under OL på Lillehammer i 1994. Det japanske laget leia suverent før det siste hoppet i den store bakken. Harada, ankermannen, hadde hoppa 122 meter i sitt fyrste hopp og trong berre å hoppe om lag 105 meter i siste omgangen for å sikre gullet. Harada feila og landa på 97,5 meter, dermed gjekk OL-gullet til Tyskland.

Fyrst i desember 1995 vann Harada sitt fyrste verdscuprenn. Sidan i same sesongen gjekk han til topps i ytterlegare tre renn, medan dei siste fem verdscupsigrane kom i OL-sesongen 1997/98. I mellomtida vann Harada eit nytt, noko overraskande verdsmeisterskap i skihopping, då han i Trondheim i 1997 vann hopprennet i storbakken under ski-VM i Trondheim. Tidlegare i meisterskapen hadde han teke sølvmedaljen i normalbakken, berre overgått av Janne Ahonen frå Finland, og han hadde vunne sølv i laghoppinga.

I 1998 fekk Harada bronsemedaljen i storbakke-tevlinga under OL, som gjekk i heimlandet hans. Berre landsmannen Kazuyoshi Funaki og Jani Soininen frå Finland hoppa betre. Harada vart dessutan nummer fem i normalbakken. I same meisterskapen fekk Harada atter sjansen til å vinne OL-gull i laghopp. Det fyrste hoppet hans målte berre 79,5 meter og laget fall frå fyrste- til fjerdeplass. I sitt andre hopp klemde han til med bakkerekord; 137 meter. Lagkameraten Kazuyoshi Funaki sikra så gullet med eit hopp på 125 meter, den fyrste olympiske gullmedaljen i hopp for Japan sidan OL i Sapporo 1972. Dei andre på laget var Takanobu Okabe og Hiroya Saitō. Sesongen 1997/98 vart Harada nummer fire i den totale verdscupen, hans beste plassering i verdscupen nokon gong. 

Harada kom på bronseplass i hopprennet i normalbakken under ski-VM 1999 i Ramsau. Han var i same verdsmeisterskapen atter ein gong med på eit japansk lag som tok medalje i lagtevlinga, denne gongen eit VM-sølv.

Harada la opp i 2006.

Verdscupsigrar
 Nr.  Dato  Stad  Land 1.  8. desember 1995  Villach  Austerrike 2.  18. februar 1996  Iron Mountain  USA 3.  1. mars 1996  Lahti  Finland 4.  3. mars 1996  Lahti  Finland 5.  8. desember 1997  Villach  Austerrike 6.  12. desember 1997  Harrachov  Tsjekkia 7.  21. desember 1998  Engelberg  Sveits 8.  11. januar 1998  Ramsau  Austerrike 9.  13. mars 1998  Trondheim  Noreg

Kjelder
Denne artikkelen bygger på «Masahiko Harada» frå ,  den 23. november 2012.  


Bakgrunnsstoff

Masahiko Harada i olympedia.org

Kategori:Japanske skihopparar
Kategori:Olympiske meistrar for Japan
Kategori:Olympiske sølvmedaljevinnarar for Japan
Kategori:Olympiske bronsemedaljevinnarar for Japan
Kategori:Olympiske medaljevinnarar i skihopping
Kategori:Japanske deltakarar under vinter-OL 1992
Kategori:Skihopparar under vinter-OL 1992
Kategori:Medaljevinnarar under vinter-OL 1994
Kategori:Japanske deltakarar under vinter-OL 1994
Kategori:Skihopparar under vinter-OL 1994
Kategori:Medaljevinnarar under vinter-OL 1998
Kategori:Japanske deltakarar under vinter-OL 1998
Kategori:Skihopparar under vinter-OL 1998
Kategori:Japanske deltakarar under vinter-OL 2002
Kategori:Skihopparar under vinter-OL 2002
Kategori:Japanske deltakarar under vinter-OL 2006
Kategori:Skihopparar under vinter-OL 2006
Kategori:Deltakarar under Ski-VM 1991
Kategori:Deltakarar under Ski-VM 1993
Kategori:Deltakarar under Ski-VM 1995
Kategori:Deltakarar under Ski-VM 1997
Kategori:Deltakarar under Ski-VM 1999
Kategori:Deltakarar under Ski-VM 2001